text: বেগম রোকেয়া বিশ্ববিদ্যালয় ১২ অক্টোবর ২০০৮ সালে রংপুরে প্রতিষ্ঠিত হয়। প্রথমে এটি রংপুর বিশ্ববিদ্যালয় নামে যাত্রা শুরু করলেও পরবর্তীতে ২০০৯ সালে বাঙালি নারী জাগরণের অগ্রদূত বেগম রোকেয়া সাখাওয়াত হোসেনের নামানুসারে বেগম রোকেয়া বিশ্ববিদ্যালয়ে নামকরণ করা  হয়। বর্তমান প্রধানমন্ত্রী শেখ হাসিনা এটির উদ্বোধন করেন।  বর্তমানে এই বিশ্ববিদ্যালয়ে উত্তরবঙ্গের শিক্ষার্থীদের পাশাপাশি সারা বাংলাদেশের  ছাত্র-ছাত্রীদের উচ্চ শিক্ষায় এই বিশ্ববিদ্যালয় অসামান্য অবদান রাখছে। বর্তমানে ২১ টি বিভাগে প্রায় ৭০০০ শিক্ষার্থী এখানে অধ্যয়ন করছে। এছাড়াও ৩০ জন শিক্ষার্থী ড. ওয়াজেদ রিসার্চ ইনস্টিটিউটে এমফিল-এ অধ্যয়নরত।
  
  ইতিহাস 
  ২০০৮ সালের ২ ফেব্রুয়ারি রংপুরে তৎকালীন তত্ত্বাবধায়ক সরকারের প্রধান উপদেষ্টা ড. ফখরুদ্দীন আহমদের সভাপতিত্বে উপদেষ্টা পরিষদের এক বৈঠকে রংপুরে একটি স্বতন্ত্র পূর্ণাঙ্গ বিশ্ববিদ্যালয় প্রতিষ্ঠার সিদ্ধান্ত নেয়া হয়। এরপর ২০০৮ সালের ১২ অক্টোবর টিচার্চ ট্রেনিং কলেজের অস্থায়ী ক্যাম্পাসে তৎকালীন শিক্ষা ও বাণিজ্য উপদেষ্টা হোসেন জিল্লুর রহমান ফিতা কাটার মধ্য দিয়ে যাত্রা শুরু হয়েছিল রংপুর বিশ্ববিদ্যালয়ের। প্রাথমিকভাবে রংপুর টিচার্চ ট্রেনিং কলেজেই বিশ্ববিদ্যালয়ের পাঠদান শুরু হয়। বিশ্ববিদ্যালয়ের প্রথম উপাচার্য হিসেবে নিয়োগ পান ঢাকা বিশ্ববিদ্যালয়ের কম্পিউটার বিজ্ঞান বিভাগের প্রতিষ্ঠাতা চেয়ারম্যান প্রফেসর ড. এম লুৎফর রহমান। মাত্র ৭ মাসের মাথায় ড. লুৎফরকে সরিয়ে নিয়োগ দেয়া হয় রাজশাহী বিশ্ববিদ্যালয়ের রসায়ন বিভাগের অধ্যাপক প্রফেসর ড. মু. আব্দুল জলিল মিয়াকে। পরবর্তীতে ২০০৯ সালের শুরুতেই আওয়ামী লীগ সরকার গঠনের পর এক প্রজ্ঞাপনের মাধ্যমে ‘রংপুর বিশ্ববিদ্যালয়’ এর নাম পরিবর্তন করে রাখা হয় ‘বেগম রোকেয়া বিশ্ববিদ্যালয়’। ২০০৯ সালের ৫ই এপ্রিল, ১২ জন শিক্ষক ও ৩০০ জন শিক্ষার্থী নিয়ে রংপুর মহানগরীর পার্কের মোড় এলাকায় স্থায়ী ক্যাম্পাসে বিশ্ববিদ্যালয়ের যাত্রা শুরু হয়। নবনির্মিত বিশ্ববিদ্যালয় ক্যাম্পাসের উদ্বোধন করেন প্রধানমন্ত্রী শেখ হাসিনা।
  
  ক্যাম্পাস 
  
  রংপুরের ঐতিহ্যবাহী কারমাইকেল কলেজ ও রংপুর ক্যাডেট কলেজের মধ্যবর্তী স্থানে পার্কের মোড়ে এই ক্যাম্পাসটি গড়ে উঠেছে যা রংপুর শহরের প্রাণকেন্দ্র থেকে প্রায় পাঁচ কিলোমিটার দূরে রংপুর কুড়িগ্রাম মহাসড়কের পাশে অবস্থিত।
  
  অনুষদ ও বিভাগ 
  বিশ্ববিদ্যালযয়ের বিভিন্ন অনুষদ এবং এর অধীনে পঠিত বিভিন্ন বিভাগ এর নাম:
  
  কলা অনুষদ 
   বাংলা বিভাগ
   ইংরেজি বিভাগ
   ইতিহাস ও প্রত্নত্তত্ত্ব বিভাগ
  
  সামাজিক বিজ্ঞান অনুষদ 
   অর্থনীতি বিভাগ
   রাষ্ট্রবিজ্ঞান বিভাগ
   সমাজ বিজ্ঞান বিভাগ
   জেন্ডার ও উন্নয়ন অধ্যয়ন বিভাগ
   গণযোগাযোগ ও সাংবাদিকতা বিভাগ
   লোকপ্রশাসন বিভাগ
  
  বিজ্ঞান অনুষদ 
   পদার্থবিজ্ঞান বিভাগ
   গণিত বিভাগ
   রসায়ন বিভাগ
   পরিসংখ্যান বিভাগ
  
  প্রকৌশল ও প্রযুক্তি অনুষদ 
   কম্পিউটার বিজ্ঞান ও প্রকৌশল বিভাগ
   ইলেকট্রিক্যাল ও ইলেকট্রনিক্স প্রকৌশল বিভাগ
  
  জীব ও ভূবিজ্ঞান অনুষদ 
   ভূগোল ও পরিবেশ বিজ্ঞান বিভাগ
   দুর্যোগ ব্যাবস্থাপনা বিভাগ
  
  ব্যবসায় শিক্ষা অনুষদ 
   হিসাব ও তথ্য ব্যবস্থা বিভাগ
   মার্কেটিং বিভাগ
   ব্যবস্থাপনা বিভাগ
   অর্থসংস্থান ও ব্যাংকিং বিভাগ
  
  ইনস্টিটিউট 
  এ বিশ্ববিদ্যালয়ের অধীনে ড. ওয়াজেদ রিসার্চ ইনস্টিটিউট প্রতিষ্ঠা করা হলেও সে প্রতিষ্ঠান স্বতন্ত্রভাবে তার কার্যক্রম শুরু করতে পারেনি অদ্যাবধি।
  
  প্রোগ্রাম
  এই বিশ্ববিদ্যালয়ে নিম্নলিখিত প্রোগ্রাম চালু আছে:
  
  অস্নাতক প্রোগ্রাম 
   বি.এস.সি. (প্রকৌশল)
   বি.এস.সি. (অনার্স)
   বি. এ. (অনার্স)
   বি.বি.এ. (অনার্স)
   বি.এস.এস. (অনার্স)
  
  স্নাতক প্রোগ্রাম 
   এম.এস.সি. (প্রকৌশল)
   এম.এস.সি.
   এম.এ.
   এম.বি.এ.
   এম.এস.এস.
  
  স্নাতকোত্তর প্রোগ্রাম 
   এমফিল
   পিএইচডি
  
  অন্যান্য প্রোগ্রাম 
   এম.বি.এ. (সন্ধ্যা)
  
  আবাসিক হলসমূহ
  
  ছাত্র হল 
   বঙ্গবন্ধু শেখ মুজিবর রহমান হল 
   শহীদ মুখতার ইলাহী হল
  
  ছাত্রী হল 
   শেখ ফজিলাতুন্নেছা মুজিব হল।
   শেখ হাসিনা হল (নির্মাণাধীন)।
  
  স্থাপত্যসমূহ 
   স্বাধীনতা স্বারক
   বঙ্গবন্ধুর প্রতিকৃতি
   শহীদ মিনার
  (অস্থায়ী)
  
  সুযোগ-সুবিধাসমূহ
   পাবলিক বিশ্ববিদ্যালয়, খুব অল্প শিক্ষাদান খরচ
   ক্যাম্পাস মেডিকেল সুবিধা
   ছাত্রছাত্রীদের জন্য আবাসিক হল সুবিধা
   পরিবহন ব্যবস্থা
   কেন্দ্রীয় গ্রন্থাগার ও বিভাগ ভিত্তিক সেমিনার লাইব্রেরী
   ক্যাফেটেরিয়া
   কেন্দ্রীয় খেলার মাঠ
  
  উপাচার্যের তালিকা
  
  সংগঠন সমূহ 
  সাহিত্য বিষয়ক
  বিশ্বসাহিত্য কেন্দ্র
  
  রাজনৈতিক 
   বাংলাদেশ ছাত্রলীগ
   বাংলাদেশ জাতীয়তাবাদী ছাত্রদল
  সমাজতান্ত্রিক ছাত্রফ্রন্ট
   বাংলাদেশ ছাত্র ইউনিয়ন
   সমাজতান্ত্রিক ছাত্রফ্রন্ট
   জাতীয় ছাত্রসমাজ
  বাংলাদেশ ইসলামী ছাত্রসেনা
  
  সাংস্কৃতিক  
   রণন
   উদীচী
   গুনগুন 
   চারণ সাংস্কৃতিক কেন্দ্র 
   রাষ্ট্রবিজ্ঞান সংসদ 
   ফিল্ম এন্ড আর্ট সোসাইটি (ফ্লাস), বেরোবি 
   বেগম রোকেয়া বিশ্ববিদ্যালয় সাংবাদিক সমিতি
   বেগম রোকেয়া ইউনিভার্সিটি ডিবেট অ্যাসোসিয়েশন (ব্রুডা)
   বেগম রোকেয়া ইউনিভার্সিটি ডিবেট ফোরাম
   ইংলিশ কালচার সোসাইটি (ইসিএস)
   ইকোনমিকস স্টুডেন্টস এসোসিয়েশন 
   জেন্ডার অ্যান্ড ডেভেলপমেন্ট স্টাডিজ স্টুডেন্টস এসোসিয়েশন
   ডিবেটিং হাউজ অফ পলিটিকাল সায়েন্স
   পাবলিক এডমিনিস্ট্রেশন স্টুডেন্ট সোসাইটি
  
  বিজ্ঞান 
  সেন্টার ফর ডিজাস্টার এইড (সিডিএ)
   প্রগতি বিজ্ঞান আন্দোলন
   জনবিজ্ঞান আন্দোলন
   বাংলাদেশ ওপেন সায়েন্স অর্গানাইজেশন
  
  বিবিধ 
  বেগম রোকেয়া বিশ্ববিদ্যালয় দাবা সমিতি
  রিসার্চ অফ ফ্রিডম বই পর্যালোচনা ও ভ্রমন বিষয়ক সংগঠন
  
  তথ্যসূত্র
  
  বহিঃসংযোগ 
   
   বিশ্ববিদ্যালয় মঞ্জুরি কমিশন
  
  বিষয়শ্রেণী:বাংলাদেশের সরকারি বিশ্ববিদ্যালয়
  বিষয়শ্রেণী:২০০৮-এ প্রতিষ্ঠিত শিক্ষা প্রতিষ্ঠান
  বিষয়শ্রেণী:বেগম রোকেয়া
  বিষয়শ্রেণী:রংপুরের বিশ্ববিদ্যালয় ও মহাবিদ্যালয়
title: বেগম রোকেয়া বিশ্ববিদ্যালয়